#  Projekts

## LATVIJAS REPUBLIKAS MINISTRU KABINETS

2020.gada Rīkojums Nr.

Rīgā (prot. Nr. .§)

**Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu**

1. Izglītības un zinātnes ministrijai nodot Finanšu ministrijas valdījumā valsts nekustamos īpašumus, kas ierakstīti zemesgrāmatās uz valsts vārda Izglītības un zinātnes ministrijas personā:
	1. valsts nekustamo īpašumu “Ērgļu arodvidusskola” (nekustamā īpašuma kadastra Nr.7054 005 0007) – divas zemes vienības 7,7342 ha kopplatībā (zemes vienību kadastra apzīmējumi 7054 005 0007 un 7054 008 0450), tai skaitā meža zemi 0,2454 ha kopplatībā, un desmit būves (būvju kadastra apzīmējumi 7054 005 0007 001, 7054 005 0007 002, 7054 005 0007 003, 7054 005 0007 005, 7054 005 0007 006, 7054 005 0007 007, 7054 005 0007 008, 7054 008 0450 001, 7054 008 0450 002 un 7054 008 0450 003) – Ērgļos, Ērgļu pagastā, Ērgļu novadā;
	2. valsts nekustamo īpašumu “Dārznieki” (nekustamā īpašuma kadastra Nr.7054 005 0062) – zemes vienību 3,9562 ha platībā (zemes vienības kadastra apzīmējums 7054 005 0058) un četras būves (būvju kadastra apzīmējumi 7054 005 0009 002, 7054 005 0009 004, 7054 005 0009 005 un 7054 005 0009 006).
2. Trīs mēnešu laikā no šā rīkojuma spēkā stāšanās dienas Finanšu ministrijai pārņemt valdījumā šā rīkojuma 1.punktā minētos valsts nekustamos īpašumus un normatīvajos aktos noteiktajā kārtībā nostiprināt zemesgrāmatā īpašuma tiesības valstij Finanšu ministrijas personā.
3. Izglītības un zinātnes ministrijai, nododot šā rīkojuma 1.punktā minētos valsts nekustamos īpašumus, nodrošināt, ka nekustamo īpašumu sastāvā esošās būves ir atbrīvotas no kustamās mantas un nekustamie īpašumi, kā arī to piegulošā teritorija (kuru uzturēšanas pienākums ir nekustamā īpašuma īpašniekam) ir sakārtota atbilstoši pašvaldības saistošo noteikumu prasībām par namu un to teritoriju un būvju uzturēšanu.
4. Finanšu ministrijai pēc šā rīkojuma 2.punktā minētā uzdevuma izpildes veikt nepieciešamās darbības šā rīkojuma 1.1. apakšpunktā minētā nekustamā īpašuma sastāvā esošās meža zemes atdalīšanai atsevišķā īpašumā.
5. Finanšu ministrijai pēc šā rīkojuma 4. punktā minēto darbību izpildes nodot un Zemkopības ministrijai pārņemt valdījumā un normatīvajos aktos noteiktajā kārtībā ierakstīt zemesgrāmatā uz valsts vārda Zemkopības ministrijas personā atdalīto valsts meža zemi.
6. Pēc šā rīkojuma 2. un 4.punktā minēto uzdevumu izpildes saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu atļaut valsts akciju sabiedrībai „Valsts nekustamie īpašumi” pārdot izsolē šā rīkojuma 1.punktā minētos nekustamos īpašumus, izņemot šā rīkojuma 5.punktā minēto valsts meža zemi.
7. Pircējs par nekustamajiem īpašumiem maksā *euro*.
8. Finanšu ministrijai nodot pircējiem nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents A.K.Kariņš

Izglītības un zinātnes ministre I.Šuplinska

Iesniedzējs:

Izglītības un zinātnes ministre I.Šuplinska

Vizē:

Valsts sekretāre L.Lejiņa

Rozenštoka 67047765

Ilze.Rozenstoka@izm.gov.lv